**VIEŠOSIOS ĮSTAIGOS KLAIPĖDOS UNIVERSITETO LIGONINĖS**

**GENERALINIS DIREKTORIUS**

**ĮSAKYMAS**

**DĖL REKLAMINIŲ RENGINIŲ ORGANIZAVIMO KLAIPĖDOS UNIVERSITETO LIGONINĖJE TVARKOS APRAŠO PATVIRTINIMO**

2023 m. vasario 1 d. Nr. 2-111

Klaipėda

Vadovaudamasis Lietuvos Respublikos sveikatos apsaugos ministro 2006-12-28 įsakymu Nr.V-1128 „Dėl vaistinių preparatų reklamos taisyklių patvirtinimo“ bei siekdamas užtikrinti reklaminių renginių organizavimo ligoninėje tvarką ir kokybę, keičiu VšĮ Klaipėdos universiteto ligoninės generalinio direktoriaus 2023-01-12 įsakymą Nr. 2-49 „Dėl reklaminių renginių organizavimo Klaipėdos universiteto ligoninėje tvarkos aprašo patvirtinimo“ ir išdėstau jį nauja redakcija.

1. Tvirtinu:
	1. Reklaminių renginių organizavimo ligoninėje tvarkos aprašą (1 priedas);
	2. Prašymą (pavyzdinį) leisti organizuoti reklaminį renginį (2 priedas);
	3. Vaistinių preparatų reklaminių renginių registravimo pavyzdinį žurnalą (3 priedas);
	4. Reklaminio renginio registracijos lapą (4 priedas).
2. S k i r i u atsakingais už reklaminių renginių registravimą, organizavimą, koordinavimą:
	1. Filiale „Jūrininkų ligoninė“ – Bendrųjų reikalų skyriaus informatores Viktoriją Ivanovą ir Irutę Rimšienę;
	2. Filiale „Palangos reabilitacijos ligoninė“ – direktoriaus pavaduotoją medicinai (reabilitacijos klinikos vadovę) Juditą Daratienę;
	3. Filiale „Klaipėdos ligoninė“ – vaistininkę Daivą Bočkienę.
3. D r a u d ž i u gydytojams ir farmacijos specialistams:
	1. asmeninius susitikimus su vaistų reklamuotojais, siekiančiais suteikti informaciją apie reklamuojamą vaistinį preparatą, darbo laiku, skirtu pacientams priimti;
	2. prašyti ar priimti atlygį pinigais ar natūra iš vaistų reklamuotojų už vaistinių preparatų skyrimą ar išrašymą pacientams;
	3. iš vaistų reklamuotojų priimti vaistinių preparatų neparduodamus pavyzdžius, skirti juos pacientams bei kitaip platinti.
4. Į p a r e i g o j u:
	1. filialo „Jūrininkų ligoninė“ vyresniąsias specialistes, filialo „Klaipėdos ligoninė“ raštinės vedėją, filialo „Palangos reabilitacijos ligoninė“ referentę administratorę su šiuo įsakymu supažindinti filialų direktorius, savo filialų klinikų, skyrių ir padalinių vedėjus.
	2. Filialų klinikų, skyrių ir padalinių vedėjams su šiuo įsakymu supažindinti sau pavaldžius gydytojus.
5. P r i p a ž į s t u netekusiu galios VšĮ Klaipėdos universiteto ligoninės generalinio direktoriaus 2023-01-12 įsakymą Nr. 2-49.
6. P a v e d u įsakymo vykdymo kontrolę Korupcijos prevencijos skyriaus vedėjui.

Laikinai einantis generalinio direktoriaus pareigas Jonas Sąlyga

Parengė: V. Vanagas